**Martin Chromiak** (s. 20. elokuuta 2002 Ilava, Slovakia) on slovakialainen jääkiekkoilija, joka pelaa NHL-joukkue Los Angeles Kingsin organisaatiossa. Chromiak on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Chromiak on MHK Dubnican kasvatti. Hän siirtyi juniorina sittemmin HK Dukla Trenčíniin. Kaudella 2016–2017 hän voitti seuran C-nuorten sisäisen piste-, maali- ja syöttöpörssin tehoilla 6+22=38. Chromiak sijoittui myös tehoilla 16+11=27 Slovakian C-nuorten sarjan pudotuspelien pistepörssissä toiseksi edellään vain HK Spišská Nová Vesin Oleksii Myklukha. Kauden 2017–2018 päätteeksi hän voitti Slovakian B-nuorten sarjan mestaruuden.

Kaudella 2018–2019 Chromiak oli Dukla Trenčínin A-nuorten paras maalintekijä ja toiseksi paras pistemies tehoilla 22+24=46, joilla hän jakoi koko Slovakian A-nuorten sarjan maalipörssin viidennen sijan HK Popradin Damian Tyczyńskin kanssa sekä sijoittui pistepörssissä kuudenneksi. Chromiak jakoi tehoilla 9+8=17 pudotuspelien pistepörssin voiton kolmen muun pelaajan kanssa. Hän voitti kauden päätteeksi sarjan mestaruuden. Chromiak debytoi samalla kaudella myös Duklan miesten Extraliga-joukkueessa, jossa hän pelasi kaksi runkosarjaottelua. Chromiak teki Extraliga-debyyttinsä vain 16-vuotiaana 16. lokakuuta 2018 HK Orange 20:ta vastaan. Hänet merkittiin Duklan kolmospuolustajapariin Tomáš Bokrošin viereen. Hän sai ottelussa myös syöttöpisteen oltuaan kakkossyöttäjänä Martin Rýglin tekemään 2–0-maaliin.

OHL-joukkue Kingston Frontenacs varasi Chromiakin koko CHL:n varaustilaisuuden 2019 toisena pelaajana suomalaispuolustaja Kasper Puution jälkeen. Hän aloitti kauden 2019–2020 Dukla Trenčínin Extraliga-joukkueessa. Chromiak teki Extraliga-uransa avausmaalin runkosarjan avauskierroksella 13. syyskuuta 2019 vieraissa HC Detvaa vastaan. Hänen osumansa jäi Duklan 1–2-voittoon päättyneen ottelun voittomaaliksi. Chromiak pelasi joukkueessa kaikkiaan 32 runkosarjaottelua tehopistein 5+1=6 ja hän pelasi myös yhden ottelun sarjatasoa alempana 1. hokejová liga SR:ssä Slovakian alle 18-vuotiaiden maajoukkueessa, kunnes joulukuussa 2020 Chromiak siirtyi hänet varanneen Kingston Frontenacsin OHL-joukkueeseen. Hän teki siellä 28 runkosarjaottelussa tehot 11+22=33. Chromiak valittiin kauden päätteeksi liigan tulokkaiden toiseen tähdistökentälliseen.

Los Angeles Kings varasi Chromiakin viidennellä kierroksella 128. pelaajana NHL:n varaustilaisuudessa 2020. Kauden 2019–2020 hän aloitti Dukla Trenčínin Extraliga-joukkueessa lainalla Kingston Frontenacsin OHL-joukkueesta. Chromiak pelasi siellä 32 runkosarjaottelua tehopistein 7+12=19. OHL-kausi ei kuitenkaan käynnistynyt missään vaiheessa paikallisten koronavirusrajoitusten vuoksi. Huhtikuussa 2021 hän siirtyi amatööritry-out -sopimuksella AHL-joukkue Ontario Reigniin, jossa Chromiak pelasi kaksi runkosarjaottelua ilman tehopisteitä.

Syyskuussa 2021 Chromiak teki Los Angeles Kingsin kanssa kolmivuotisen NHL-tulokassopimuksen. Hänen kausipalkkansa on NHL:n puolella 838 333 dollaria. Chromiak palasi kaudeksi 2021–2022 Kingston Frontenacsin OHL-joukkueen vahvuuteen. 30. lokakuuta 2021 Ottawa 67’sia vastaan hän onnistui tekemään kypärätempun, jonka kolmas osuma syntyi ilmaveivimaalina. Chromiak sai ottelussa myös yhden syöttöpisteen.

### Maajoukkueura

Chromiak pelasi alle 20-vuotiaiden MM-kilpailuissa vuosina 2021 ja 2022. Jälkimmäisessä turnauksessa hänet valittiin Yhdysvaltoja vastaan pelatun alkulohkon ottelun päätteeksi Slovakian ottelun parhaaksi pelaajaksi. Turnaus kuitenkin keskeytettiin useassa joukkueessa ilmenneiden koronavirustartojen vuoksi. 

Chromiak pelasi myös alle 18-vuotiaiden MM-kilpailuissa vuonna 2019, jolloin hänet valittiin Yhdysvaltoja vastaan pelatun alkulohkon ottelun päätteeksi Slovakian ottelun parhaaksi pelaajaksi. Chromiak pelasi myös alle 18-vuotiaiden Hlinka Gretzky Cupissa vuosina 2018 ja 2019, joista jälkimmäisessä turnauksessä hän oli Slovakian paras pistemies tehoilla 2+3=5. Yhteensä hän on pelannut 37 nuorten ja 32 poikien maaottelua.

Muuta
-----

Chromiakin pikkuveli Jakub pelaa puolustajana HK Dukla Trenčínin U20-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | HK Dukla Trenčín | Slovakia U20 | 39 | 22 | 24 | 46 | 8 | 15 | 9 | 8 | 17 | 4 | U18 | 7 | 2 | 1 | 3 | 0 |
|  | HK Dukla Trenčín | SloEL | 2 | 0 | 1 | 1 | 0 | – | – | – | – | – |
| 2019–2020 | Team Slovakia U18 | Slovakia I | 1 | 0 | 0 | 0 | 2 | – | – | – | – | – |
|  | HK Dukla Trenčín | SloEL | 32 | 5 | 1 | 6 | 12 | – | – | – | – | – |
|  | Kingston Frontenacs | OHL | 28 | 11 | 22 | 33 | 2 | – | – | – | – | – |
| 2020–2021 | HK Dukla Trenčín | SloEL | 32 | 7 | 12 | 19 | 0 | – | – | – | – | – | JMM | 5 | 1 | 0 | 1 | 0 |
|  | Ontario Reign | AHL | 2 | 0 | 0 | 0 | 0 | – | – | – | – | – |
| 2021–2022 | Kingston Frontenacs | OHL | 60 | 44 | 42 | 86 | 8 | 11 | 7 | 5 | 12 | 4 |
| 2022–2023 | Ontario Reign | AHL | 55 | 15 | 13 | 28 | 12 | 2 | 0 | 1 | 1 | 0 | MM | 5 | 1 | 0 | 1 | 0 |
| 3 kautta | yhteensä | Slovakia | 66 | 12 | 14 | 26 | 12 | – | – | – | – | – |
| 2 kautta | yhteensä | AHL | 57 | 15 | 13 | 28 | 12 | 2 | 0 | 1 | 1 | 0 |

Lähteet
-------

* Martin Chromiak The Internet Hockey Databasessa (englanniksi)
* Martin Chromiak Eurohockey-sivustolla (englanniksi)
* Martin Chromiak *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Martin Chromiak *Elite Prospects*. Everysport Media Group AB.  (englanniksi)
2. ↑  Elite Prospects - HK Dukla Trencin U16 *eliteprospects.com*. Everysport Media Group AB. Viitattu 8.12.2020. (englanniksi)
3. ↑  Elite Prospects - Slovakia U16 Stats 2016-2017 *eliteprospects.com*. Everysport Media Group AB. Viitattu 8.12.2020. (englanniksi)
4. ↑  Elite Prospects - Slovakia U20 Stats 2018-2019 *eliteprospects.com*. Everysport Media Group AB. Viitattu 8.12.2020. (englanniksi)
5. ↑  Trenčín nedal šancu slovenskej dvadsiatke *HockeySlovakia.sk*.  16.10.2018. TRENČÍN:  Slovenský zväz ľadového hokeja. Viitattu 8.12.2020. (slovakiksi)
6. ↑  Elite Prospects - CHL Import Draft 2019 *eliteprospects.com*. Everysport Media Group AB. Viitattu 8.12.2020. (englanniksi)
7. ↑  Tipsport liga *HockeySlovakia.sk*.  13.9.2019. TRENČÍN:  Slovenský zväz ľadového hokeja. Viitattu 8.12.2020. (slovakiksi)
8. ↑  Frontenacs Receive Commitment from Martin Chromiak *kingstonfrontenacs.com*.  28.12.2019. Kingston:  Kingston Frontenacs. Viitattu 8.2.2020. (englanniksi)
9. ↑  Hoven, John: Kings 2020 Draft Pick Signs AHL Deal with Ontario Reign *MayorsManor.com*.  19.4.2021. MayorsManor.com. Viitattu 7.1.2021. (englanniksi)
10. ↑  Kings Sign Martin Chromiak to Entry-Level Contract *nhl.com/kings*.  30.9.2021. Los Angeles Kings. Viitattu 7.1.2021. (englanniksi)
11. ↑  Miettinen, Miska: Kingsin NHL-varaus nakutti junnusarjassa kolme maalia – hattutemppu kruunautui hävyttömällä maalilla *nhlsuomi.com*.  31.10.2021. Nordic Sport Media. Viitattu 7.1.2021.
12. ↑  BEST PLAYER OF THE GAME SELECTED BY THE TEAM (pdf) *iihf.com*.  28.12.2021. IIHF. Viitattu 7.1.2022. (englanniksi)
13. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  28.4.2019. IIHF. Viitattu 8.12.2020. (englanniksi)
14. ↑  Elite Prospects - Slovakia U18 *eliteprospects.com*. Everysport Media Group AB. Viitattu 8.12.2020. (englanniksi)
15. ↑  Jakub Chromiak *Elite Prospects*. Everysport Media Group AB.  (englanniksi)